

|  |  |  |  |  |
| --- | --- | --- | --- | --- |
| Teie |  | a nr |  |  |
| Meie | 27.08.2024 | a nr | 2-23-17645 |  |

**Maksejõuetuse teenistus**

e-post: [info@konkurentsiamet.ee](mailto:info@konkurentsiamet.ee)

**Ettepanek esitada avaldus pankrotimenetluse läbiviimiseks avaliku uurimisena**

Tartu Maakohtu menetluses tsiviilasjas nr 2-23-17645 on H&E Maintenance Products OÜ (registrikood 14443238) (võlgnik) avaldus pankroti väljakulutamiseks.

Ajutine haldur Urmas Tross esitas kohtule aruande ja selle täiendused, mille kohaselt on võlgnik püsivalt maksejõuetu (võlgniku vara väärtus on ligikaudu 1200 eurot, sissenõutavaks muutunud kohustusi on kokku 83 854 eurot 73 senti, millest osanike ja juhatuse liikmete nõuded on 50 407 eurot). Ajutine haldur on välja toonud, et võlgnikule oli iseloomulik laenu võtmine ja siis peamiselt arveldused juhatuse liikmetega seotud äriühinguga, kuid on märkinud, et juhtorganite tegevuses pole ta tuvastanud otseselt tahtliku tegevuse tunnuseid, mis on põhjustanud võlgniku püsiva maksejõuetuse. Tagasivõitmise ja -nõudmise kohta on ajutine haldur avaldanud, et üle tuleb vaadata arveldused OÜ-ga OJA GRUPP, H&E Kaubad OÜ-ga (võlgnikuga seotud äriühingud) ja juhatuse liikmetega, kuid nõuete tekkimisel juhatuse liikmete vastu tuleb arvestada juhatuse liikmete maksejõuetuse menetlusega.

Võlgnikul pankrotimenetluse kulude katteks piisava vara puudumise tõttu määras kohus menetluse raugemise vältimiseks pankrotimenetluse kulude katteks kohtu deposiiti makstava summa suuruseks 2500 eurot. Ükski isik ei ole deposiiti maksnud. Seega on tekkinud pankrotiseaduse (PankrS) § 29 lg-s 1 sätestatud raugemise olukord. PankrS § 30 lg 5 kohaselt kui sama sätte lõikes 1 nimetatud deposiiti ei maksta, teeb kohus juriidilisest isikust võlgniku puhul maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena ja annab avalduse esitamiseks mõistliku tähtaja.

**Eelnevat arvestades teeb kohus maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena hiljemalt 24. septembriks 2024.**

Lugupidamisega

(allkirjastatud digitaalselt)

Mari Schihalejev

kohtunik